На 10.11.2023 ДЕМАКС АД сключи договор за безвъзмездно финансиране по процедура BG-RRP-3.006 „Изграждане на нови ВЕИ за собствено потребление в комбинация с локални съоръжения за съхранение на енергия в предприятията“, финансирана по Национален план за възстановяване и устойчивост чрез Механизъм за възстановяване и устойчивост.

Стойността на проекта е 512 820 лв, от които 179 487 лв финансиране от ЕС чрез МВУ.

Срокът за приключване на дейностите по проекта е 10.05.2025г

Кризисните моменти на високи цени на енергията без алтернатива, доведоха до невъзможност за оптимално планиране на дейността и липса на гъвкавост по отношение на ценообразуването. Производственият капацитет се разширява непрекъснато, като в същото време търсим начини за намаляване влиянието в цената на консумацията на енергия за производството на единица продукт. Големите колебания в цените на енергията в последните години се отразиха неблагоприятно на планирането и имаха значително влияние върху решенията за нови инвестиции. По тази причина, като част от стратегията за развитие, беше добавена цел за постигане на максимална енергийна независимост.

Това може да бъде постигнато чрез получаване на енергия от възобновяеми източници, един от които е и фотоволтаичната централа.

За осигуряване на максимален ефект, необходимо е системата да има и вариант за съхранение на произведената и неизползвана в дадения момент енергия, което ще се осигури чрез батериен комплекс. По проекта ще бъдат инсталирани 194,4 kW фотоволтаична централа и 200 kW система за съхранение (батерия), чрез които ще осигурим средно около 50% от необходимата ни електрическа енергия.

В резултат на изпълнението на проекта, ще можем да постигнем частична енергийна независимост, чрез която да намалим консумацията на енергия от мрежата, което ще се отрази благоприятно на конкурентоспособността и гъвкавостта ни

Инвестицията няма отрицателно влияние върху околната среда и е в съответствие с принципите за ненавреждане.

*Тази публикация е създадена с финансовата подкрепа на Европейския съюз – NextGenerationEU. Цялата отговорност за съдържанието на документа се носи от ДЕМАКС АД и при никакви обстоятелства не може да се приема, че този документ отразява официалното становище на Европейския съюз и на СНД.*